تورک سیلاح‌لی گوجلری‌نین هدف کشفیاتینا یؤنلیک اویدو گؤرونتوسو احتیاجینی قارشیلایا‌جاق گؤکتورک-1 اویدو، بو گون (5 دسامبر) ساعت 16.51ده فرانسیز گویاناسین‌دان آتیلا‌جاق.
تورکیه پرزیدنتی رجب طیب اردوغانین دا قاتیلیمی ایله هاوا گوجلری قوموتانلیغی و ساوونما صنایع مصلحتچی‌لیگی ائو صاحب‌لیگی تورک هاواچی‌لیق و کوسموس صنایع آنونوم شیرکتی (TUSAŞ) آکینجی تاسیس‌لرینده تشکیل ائدیله‌جک مراسیمده، آتما آنی جان‌لی ایزلنیله بیله‌جک.
آشاغی ایرتیفاع دونیا مدارینا اوتورا‌جاق اولان اویدو، آتمانین آردین‌دان 57. دقیقه‌ده راکت‌دن آیریلا‌جاق، 59. دقیقه‌ده گونش پانل‌لرینی آچا‌جاق. اویدو‌دان ایلک سیگنال، آتمانین آردین‌دان 68. دقیقه‌ده آلینا‌جاق.
تخمینن 90 دقیقه‌ده دونیا اطرافیندا بیر دؤور آتا‌جاق اویدونون، ایلده 60 مین‌دن چوخ گؤرونتو چکمه‌سی نظرده توتولور.
اویدو، تورکیه اوزرین‌دن هر کئچمه‌سینه دونیانین مختلیف بؤلگه‌لرین‌دن آلدیغی فوتوشکیل و گؤرونتو‌لری، هاوا گوجلری قوموتانلیغی اویدو یئر ایستگاهینا کؤچوره‌جک.
دونیا‌داکی بنزرلرینه گؤره اولدوقجا یوکسک کیفیت‌‌ده امسا‌لی گؤرونتو‌لر کؤچوره‌جک اویدو، اجتماعی قوروم و تشکیلات‌لاری اوچون چئوره و قورولوشلاشمانین ایزلنیلمه‌سی، اکینچی‌لیک محصول تثبیتی، بلدیه‌چی‌لیک پروقرام‌لار، مرز کونترولو، کاداستر فعالیت‌لری کیمی بیر چوخ ساحه‌ده اوزاق‌دان قبول ائتمه وظیفه‌لری ائدیله بیله‌جک.
